Is, frugt og kolde læskedrikke sælges normalt langs vestkysten. Nu er Jammerbugt Kommune også kommet på banen med et nyt initiativ. Når solen skinner kører en bogbus fra Brovst Bibliotek ned og holder ved strandene i Jammerbugt Kommune. - De mange badegæster har taget rigtig godt imod tilbuddet, fortæller bogbusbibliotekar Randi Buje. Det er  Jammerbugt Kommune, der kommer turister og andre læseheste til undsætning. Fra en lilla bogbus sælger Randi Buje gamle bøger for en femmer stykket.

Referat:
I Jammerbugt Kommune er det nu blevet muligt at købe bøger, mens man nyder sommeren ved stranden.